ប្រវត្តិដើមនៃទេសចរណ៍: ទេសចរណ៍ក្នុងអំឡុងចុងសតវត្សទី ២០ ដើមសតវត្សទី ២១

ទេសចរណ៍ក្នុងអំឡុងចុងសតវត្សទី ២០ ដើមសតវត្សទី ២១ 
ទ.ស ឆ្នាំទី ៧០ ស.ត ទី២០ អ្នកទស្សនវិជ្ជា និងសង្គមវិទូ បានលើកយកទ្រឹស្តីមកពិភាក្សាអំពីការបដិវត្តន៍ និងបំលាស់ប្តូរសតិអារម្មណ៍ (ស្មារតី ) របស់ពលរដ្ឋ ដ៏ច្រើនក្នុងសង្គមនៃប្រទេសជឿនលឿន ។ បញ្ហាដ៏សំខាន់នោះ គឺពេលទំនេរក្រៅពីការងារប្រចាំថ្ងៃរបស់ពូកគេ។ពលរដ្ឋទាំងនេះភាគច្រើនបានមើលឃើញ នូវលទ្ឋិភាពរបស់ខ្លួនក្នុងសកម្មភាពណាមួយដែលបង្កើតឬធ្វើឲ្យបានប្រសើរឡើងៗនូវទំនាក់ទំនងនៅក្នុងសង្គម។
ទេសចរណ៍ចាប់ពីរយៈពេលនេះមក បានក្លាយទៅជាលទ្ឋិភាពផ្ទាល់របស់រដ្ឋក្នុងការទទួលយកនូវ អ្វីដែលខ្លួនចង់បានចង់ដឹងចង់ឃើញនិងចង់ធ្វើ។ ជាមួយគ្នានេះដែលវាជាលទ្ឋិ-ភាពមួយដែលអាចទទួលបាននូវអ្វីដែលគ្មាននៅក្នុងទីក្រុងធំៗ មានពលរដ្ឋរាប់សិបលាននាក់រស់នៅ។ ការផលិតឡើងនូវផលិតផលរាប់លានមុខនៅទីក្រុងធំៗមានស្ថានភាពមួយលំបាក ដែលបណ្តាលមកពីលទ្ឋិភាពនៃការងារ និងការកង្វះខាតនូវការងារ ការប្រាស្រ័យទាក់ទងរបស់ប្រជាពលរដ្ឋ បានបង្ខំឲ្យអ្នកទាំងនោះមានបំណងក្នុងការស្វែងរកការប្រាស្រ័យទាក់ទង និងនៅទីបញ្ចប់បានសម្រេចចិត្តធ្វើដំណើរចេញពីកន្លែងរស់នៅមួយរយៈ ដើម្បីស្វែងរកតំបន់ ដែលមានសភាពប្លែកខ្លាំង ដើម្បីលំហែកាយ និងអារម្មណ៍របស់ខ្លួន ។
ការរីកដុះដាល និងការរីកចំរើននៃទេសចរណ៍ក្នុងសម័យថ្មីនេះ ក៏បណ្តាលមកពីការកើនឡើងនៃសេវាព័ត៌មាន វិស័យអប់រំ និងសិក្សារបស់មហាជន កំណើនជីវភាពរស់នៅ និងពេលទំនេរពីការងារភាពជឿនលឿន នៃបច្ចេកទេស វិទ្យាសាស្រ្តទូទៅដូចជា ការបំរើសេវាកម្មដឹកជញ្ជូន ។
អ្នកវិទ្យាសាស្រ្តទេសចរណ៍ជាជនជាតិស្វីស អ៊ិល គ្រិប៉េនឌូល  Is Gripanduft  បានបង្ហាញថា
រយៈពេលប៉ុន្មានឆ្នាំចុងក្រោយ នេះគាត់សង្កេតឃើញថាមាន ការផ្លាស់ប្តូរខ្លាំង លើវិស័យ- ទេសចរណ៍ពិសេស គឺមានកំណើនយ៉ាងខ្លាំងទៅលើការធ្វើដំណើរកម្សាន្ត ដែលមានទ្រង់ទ្រាយជាសកម្មភាពផ្ទាល់ របស់ទេសចរជាមួយ និងការស្វែងយល់ការទស្សនា ទំនាក់-ទំនង និងកីឡា ។ល។
ប៉ុន្តែទាំងអស់មិនមែនមានន័យថា ទេសចរណ៍ជាប្រភេទមួយ នៃការធ្វើសកម្មភាព  (Re-Greations)   នោះទេ ។  វាស្ថិតនៅកណ្តាល នៃប្រភេទដ៏សំបើម និងច្រើនមហិមារបស់ទេសចរណ៍ និងវប្បធម៌របស់វា ។ មួយផ្នែកវាស្ថិតនៅលើក្លឹប ទេសចរណ៍ ដូចជាការធ្វើសកម្មភាព ( Re-Greation ) ដែលអ្នកសម្រាក ឬអ្នកទេសចរ ដែលធ្លាប់តែរស់នៅ ក្នុងតំបន់សម្បត្តិធម្មជាតិ ស្ទើរតែមានការខូចខាតទាំងស្រុង ហើយមានជំនួបតែជាមួយតែពលរដ្ឋក្នុងតំបន់ ដែលបានបម្រើសេវាកម្មដល់គេ ។ ក្នុងតំបន់ទាំងនេះជានិច្ចកាលបានត្រូវផ្តល់នៅគំនិតគុណភាពសេវាកម្ម យ៉ាងខ្ពស់ជាមួយគ្នា និងភាពសប្បាយរីករាយយ៉ាងច្រើន ក៏ប៉ុន្តែទាំងអស់នេះមិនអាចបំបាត់ចោលនៅអ្វី ដែលមហាជនចង់បានដូចជាការបំពេញបំណង ពិសេសរបស់ខ្លួន  ក្នុងការសម្រាកលំហែរកាយ អារម្មណ៍ ជាមួយ និងធម្មជាតិប្លែកៗនោះទេ ។
ផ្នែកមួយផ្សេងៗទៀតគឺ ខ្សែទស្សនៈកិច្ច ឬកម្មវិធីជាលក្ខណៈទេសចរណ៍ បានផ្តល់ លទ្ឋិភាព ដល់ទេសចរ ក្នុងការទទួលបាននូវអារម្មណ៍ថ្មីល្អ ចំឡែកចំពោះការដែលបានឃើញ និងទស្សនាដ៏ច្រើនទៅលើអរិយវត្ថុក្នុងរយៈពេលខ្លី ។ ប៉ុន្តែលក្ខណៈបែបនេះបានផ្តល់ជាបញ្ហា ដែលអាចកំណត់ថា វាជាការប្រឆាំងគ្នារវាងព័ត៌មាន ដែលទទួលបានយ៉ាងសម្បើម ជាមួយ លក្ខណៈពិសេសនៃចំណាប់អារម្មណ៍ និងភាពដែលអាចទទួលបានព័ត៌មានទាំងនេះ ។ ការធ្វើទស្សនៈកិច្ចដ៏ច្រើនសន្ធឹកសន្ធាប់ ដែលមាននៅក្នុងកម្មវិធីដំណើរភាគច្រើន បាននាំឲ្យទេសចរណ៍មានអារម្មណ៍មិនស្កប់ស្កល់ ទោះជាគេបានឃើញដឹងទស្សនា ពីប្រាសាទបុរាណ ដែលជាអច្ឆរិយវត្ថុក្នុងលោកក្តី សម្បត្តិធម្មជាតិ  ឬតំបន់ ដែលមានភាពប្លែក និងល្អអស្ចារ្យ។ 
បញ្ហាដែលកើតខាងលើនេះ ជាផ្នែកមួយដែលកើតមានឡើងក្នុង ផ្នែកជាច្រើននៃសកម្មភាពទេសចរណ៍ នៅអីរ៉ុប និងតម្រូវឲ្យមហាជនជ្រើសរើស ព្រោះថារយៈពេលសព្វថ្ងៃនេះទេសចរណ៍បានក្លាយទៅជាអាវុធ ដ៏ល្អនៃខ្សែជីវិតរបស់មហាជនទូរទៅ ។ ហេតុនេះហើយបានជាភាគច្រើន នៃការធ្វើដំណើរ ត្រូវបានធ្វើឡើងសំដៅទៅតំបន់ ដែលពុំទាន់បានគេប្រើប្រាស់ជាទូលាយ សម្រាប់ជាទេសចរណ៍ ក្នុងគោលដៅសម្រាក និងធ្វើទំនាក់ទំនងជាមួយពលរដ្ឋក្នុងតំបន់ ។
ទេសចរណ៍សព្វថ្ងៃនេះ បានបង្កបញ្ហាជាច្រើន ដ៏សន្ធឹកសន្ធាប់ ដែលមានលក្ខណៈផ្សេងៗគ្នា និងប៉ះពាល់ដល់សង្គមជាតិ វប្បធម៌ បរិស្ថាន និងតំបន់ដែលទេសចរណ៍មកដល់ដើម្បីកម្សាន្តលំហែ ។
ទេសចរណ៍យោងតាមការទន្ទឹងត្រូវតែជួយបង្កើតនូវជីវភាពរបស់សង្គមជាតិសេដកិច្ចក្នុងតំបន់ដែលពុំទាន់អភិវឌ្ឍបង្កើតទីកន្លែងធ្វើការដល់ពលរដ្ឋ តែផ្ទុយទៅវិញភាគច្រើន បែរជានាំមកនៅភាពមិនល្អទៅវិញ ធ្វើឲ្យមជ្ឈដ្ឋានរស់នៅរបស់មហាជន ដែលជាម្ចាស់លើមហាជនដែលជាម្ចាស់លើតំបន់មានការខូចខាត។ រីឯវប្បធម៌ និងទំនៀមទំលាបមានការផ្លាស់ប្តូរ យ៉ាងខ្លាំង រហូតដល់ពុំអាចកែប្រែបានទៀតផង ។ ព្រមគ្នា ក៏មានទំនាស់ជាច្រើនបានកើតឡើងក្នុងតំបន់ទេសចរណ៍ រវាងភ្ញៀវ និងមហាជនដែលជាម្ចាស់ផ្ទះ ពិសេសប្រទេសកំពុងអភិវឌ្ឍតាមរយៈការហូរចូល នៃវប្បធម៌ ទំនៀមទំលាប់ និងប្រពៃណីបរទេស ដែលជាការធុញទ្រាន់របស់ពលរដ្ឋ និងករណីដែលពលរដ្ឋត្រូវបម្រើអ្នកទេសចរណ៍ទាំងអស់ និងគេច្រើនតែកំណត់ថាពួកគាត់ជាមនុស្ស មានឋានៈមិនស្មើជាមួយភ្ញៀវទេសចរទាំងនោះ ។
នៅក្នុងសៀវភៅ និងឯសារជាច្រើនដែលជាប្រភេទឯកសារទេសចរណ៍ របស់ប្រទេសអីរ៉ុប យើងអាចជូយនិងការបែងចែកអត្ថប្រយោជន៍ទេសចរណ៍ជាពីរ ។